Ir-Regolament Tal-Kummissjoni (KEE) Nru 1180/91
tas-6 ta' Mejju 1991
li jemenda r-Regolament (KEE) Nru 1014/90 li jistabbilixxi regoli dettaljati ta’ implimentazzjoni dwar it-tifsir, id-deskrizzjoni u l-preċentazzjoni ta’ xarbiet spiritużi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1576/89 tad-29 ta’ Mejju 1989 li jistabbilixxi regoli ġenerali dwar it-tifsir, id-deskrizzjoni u l-preċentazzjoni ta’ xarbiet spiritużi [1], u b’mod partikolari l-Artikolu 6(3) tiegħu,
Billi regoli dettaljati ta’ implimentazzjoni dwar it-tifsir, id-deskrizzjoni u l-preċentazzjoni ta’ xarbiet spiritużi huma preskritti bir-Regolament tal-Kummissjoni (KEE) Nru 1014/90 ta’ l-24 ta’ April 1990 [2]; billi, sabiex jkun hemm protezzjoni minn kompetizzjoni mhux ġusta għal żerti termini miċjuda ma’ l-indikazzjoni ta’ bejgħ ta’ għadd ta’ xarbiet spiritużi magħmula b’metodi tradizzjonali, dawn it-termini għandhom ikunu ristretti għax-xarbiet spiritużi msemmijin fl-Anness ta’ dan ir-Regolament;
Billi l-mizuri preskritti f’dan ir-Regolament huma skond l-opinjoni tal-Kumitat ta’ Implimentazzjoni għax-Xarbiet Spiritużi,
ADOTTAT DAN IR-REGOLAMENT:
L-Artikolu 1
L-Artikolu 7a qed jiġi hawn miċjud fir-Regolament (KEE) Nru 1014/90:
"L-Artikolu 7a
It-termini li huma miċjuda ma’ l-indikazzjoni ta’ bejgħ li huma elenkati fl-Anness ta’ dan ir-Regolament ikunu riservati għall-prodotti hemm imfissra.
Xarbiet spiritużi li ma’ jilħqux l-ispeżifikazzjonijiet adottati għall-prodotti mfissra fl-Anness ma’ jistgħux jiġu indikati bit-termini speżfikati għall-prodotti definiti."
L-Artikolu 2
Dan ir-Regolament jibda jseħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Mejju 1991.